CELEX: 31969L0077
Language: el
Date: 1969-03-04 00:00:00
Title: Οδηγία 69/77/ΕΟΚ του Συμβουλίου της 4ης Μαρτίου 1969 περί τροποποιήσεως της οδηγίας του Συμβουλίου της 7ης Ιουλίου 1964 «περί των λεπτομερειών εφαρμογής των μεταβατικών μέτρων στον τομέα των μη μισθωτών μεταποιητικών δραστηριοτήτων που υπάγονται στις κλάσεις 23—40 ΔΤΤΒ (Βιομηχανία και Βιοτεχνία)»

Avis juridique important

|

31969L0077

Οδηγία 69/77/ΕΟΚ του Συμβουλίου της 4ης Μαρτίου 1969 περί τροποποιήσεως της οδηγίας του Συμβουλίου της 7ης Ιουλίου 1964 «περί των λεπτομερειών εφαρμογής των μεταβατικών μέτρων στον τομέα των μη μισθωτών μεταποιητικών δραστηριοτήτων που υπάγονται στις κλάσεις 23—40 ΔΤΤΒ (Βιομηχανία και Βιοτεχνία)»  

Επίσημη Εφημερίδα αριθ. L 059 της 10/03/1969 σ. 0008 - 0009 Φινλανδική ειδική έκδοση: Κεφάλαιο 6 τόμος 1 σ. 0090  Δανική ειδική έκδοση: Σειρά I Κεφάλαιο 1969(I) σ. 0090  Σουηδική ειδική έκδοση: Κεφάλαιο 6 τόμος 1 σ. 0090  Αγγλική ειδική έκδοση: Σειρά I Κεφάλαιο 1969(I) σ. 0098  Ελληνική ειδική έκδοση: Κεφάλαιο 06 τόμος 1 σ. 0116  Ισπανική ειδική έκδοση: Κεφάλαιο 06 τόμος 1 σ. 0112  Πορτογαλική ειδική έκδοση : Κεφάλαιο 06 τόμος 1 σ. 0112 

ΟΔΗΓΙΑ ΤΟΥ ΣΥΜΒΟΥΛΙΟΥ της 4ης Μαρτίου 1969 περί τροποποιήσεως της οδηγίας του Συμβουλίου της 7ης Ιουλίου 1964 περί των λεπτομερειών εφαρμογής των μεταβατικών μέτρων στον τομέα των μη μισθωτών μεταποιητικών δραστηριοτήτων που υπάγονται στις κλάσεις  23-40 ΔΤΤΒ (βιομηχανία και βιοτεχνία)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 54 παράγραφος 2, το άρθρο 57, το άρθρο 63 παράγραφος 2 και το άρθρο 66,  το γενικό πρόγραμμα για την κατάργηση των περιορισμών στην ελευθερία εγκαταστάσεως(1), και ιδίως τον Τίτλο V δεύτερο και τρίτο εδάφιο,  το γενικό πρόγραμμα για την κατάργηση των περιορισμών στην ελεύθερη παροχή υπηρεσιών(2), και ιδίως τον Τίτλο VI δεύτερο και τρίτο εδάφιο,  την πρόταση της Επιτροπής,  τη γνώμη της Συνελεύσεως(3),  τη γνώμη της Οικονομικής και Κοινωνικής Επιτροπής(4),  Εκτιμώντας:  ότι στην οδηγία του Συμβουλίου της 7ης Ιουλίου 1964 περί της πραγματοποιήσεως του δικαιώματος εγκαταστάσεως και της ελεύθερης παροχής υπηρεσιών για τις μη μισθωτές μεταποιητικές δραστηριότητες που υπάγονται στις κλάσεις 23-40 ΔΤΤΒ (βιομηχανία και  βιοτεχνία)(5), οι δραστηριότητες οι σχετικές με την εξέταση της οράσεως από οπτικούς με σκοπό την κατασκευή φακών για ματογυάλια αποκλείονται του πεδίου εφαρμογής της οδηγίας και συνεπώς η οδηγία περί των λεπτομερειών εφαρμογής των μεταβατικών  μέτρων(6)δεν εφαρμόζεται πλέον γι' αυτές τις δραστηριότητες- ότι στην οδηγία του Συμβουλίου της 15ης Οκτωβρίου 1968, περί της πραγματοποιήσεως του δικαιώματος εγκαταστάσεως και της ελεύθερης παροχής υπηρεσιών για τις μη μισθωτές δραστηριότητες, που υπάγονται στο λιανικό εμπόριο (ex ομάδα 612 ΔΤΤΒ)(7) και στην  οδηγία περί των λεπτομερειών εφαρμογής των σχετικών μεταβατικών μέτρων(8) αποκλείονται εξ άλλου του πεδίου εφαρμογής οι δραστηριότητες για την εξέταση των αισθητηρίων οργάνων της οράσεως, ακοής και άλλων οργάνων ή τμημάτων του ανθρωπίνου σώματος, που  ασκούνται με σκοπό την προσαρμογή και την πώληση είτε διορθωτικών συσκευών για οπτικές ή ακουστικές ατέλειες είτε ορθοπεδικών συσκευών, και ότι οι νομοθετικές, διοικητικές και κανονιστικές διατάξεις που ισχύουν σε μερικά Κράτη μέλη θέτουν ως προς αυτό  ιδιαίτερα προβλήματα όσον αφορά την προστασία της δημόσιας υγείας- ότι η ανισότητα στα πεδία εφαρμογής των μεταβατικών μέτρων για το λιανικό εμπόριο αφ' ενός, και για τη βιομηχανία και βιοτεχνία αφ' ετέρου, θα ηδύνατο να προκαλέσει δυσκολίες κατά την πρακτική εφαρμογή των οδηγιών- είναι αναγκαίο για το σκοπό αυτό να  προσαρμοσθεί η οδηγία περί των μεταβατικών μέτρων που αφορούν τη βιομηχανία και βιοτεχνία με την οδηγία περί των μεταβατικών μέτρων που αφορούν το λιανικό εμπόριο, ότι πρέπει εν τούτοις, στην περίπτωση αυτή να προστατευθούν τα κεκτημένα δικαιώματα των  δικαιούχων της οδηγίας περί των μεταβατικών μέτρων που αφορούν τη βιομηχανία και βιοτεχνία, ότι συνεπώς τα δικαιώματα αυτά δεν θίγονται από την παρούσα οδηγία- ότι για τις δραστηριότητες που πρέπει να εξαιρεθούν από το πεδίο εφαρμογής των ανωτέρω οδηγιών, θα εκδοθούν ιδιαίτερες οδηγίες για το συντονισμό των νομοθετικών, κανονιστικών και διοικητικών διατάξεων των Κρατών μελών- ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ  Άρθρο 1  Στο άρθρο 1 της οδηγίας του Συμβουλίου της 7ης Ιουλίου 1964 περί των λεπτομερειών εφαρμογής των μεταβατικών μέτρων στον τομέα των μη μισθωτών μεταποιητικών δραστηριοτήτων που υπάγονται στις κλάσεις 23-40 ΔΤΤΒ (βιομηχανία και βιοτεχνία),  προστίθεται η ακόλουθη παράγραφος 3:  "3. Η παρούσα οδηγία δεν εφαρμόζεται στις δραστηριότητες τις σχετικές με την εξέταση των αισθητηρίων οργάνων της οράσεως, της ακοής, ή άλλων οργάνων ή τμημάτων του ανθρωπίνου σώματος, οι οποίες ασκούνται με σκοπό την κατασκευή, προσαρμογή, εφαρμογή και  πώληση συσκευών διορθωτικών των οπτικών ή ακουστικών ατελειών, ή ορθοπεδικών συσκευών."  Άρθρο 2  Τα κεκτημένα δικαιώματα των δικαιούχων της οδηγίας που αναφέρεται στο άρθρο 1 δεν θίγονται από την παρούσα οδηγία.   Άρθρο 3  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 4 Μαρτίου 1969.  Για το Συμβούλιο Ο Πρόεδρος G. THORN  (1) ΕΕ αριθ. 2 της 15.1.1962, σ. 36/62.  (2) ΕΕ αριθ. 2 της 15.1.1962, σ. 32/62.  (3) ΕΕ αριθ. Α17 της 12.2.1969, σ. 12.  (4) ΕΕ αριθ. Α4 της 14.1.1969, σ. 6.  (5) ΕΕ αριθ. 117 της 23.7.1964, σ. 1880/64.  (6) EΕ αριθ. 117 της 23.7.1964, σ. 1863/64.  (7) ΕΕ αριθ. Ν 260 της 22.10.1968, σ. 1.  (8) ΕΕ αριθ. Ν 260 της 22.10.1968, σ. 6.